《广陵旅舍欧桢伯陆华甫黄定甫过访》
明代·黎民表

草草簇蔬盘，还追燕市欢。云停高阁暮，雨过大江寒。

贫贱交情在，风尘昭语难。行装戒前路，谁问客衣单。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。